предоставяне на получена информация, която се отнася до:
 —
 дейности, които са или изглежда, че са операции в нарушение на митническото законодателство, и които могат да бъдат от интерес за другата страна по споразумението,
 —
 нови средства или методи, използвани за извършване на нарушения на митническото законодателство,
 —
 стоки, за които е известно, че са предмет на нарушения на митническото законодателство,
 —
 физически или юридически лица, по отношение на които са налице основателни причини да се счита, че участват или са участвали в операции в нарушение на митническото законодателство,
 —
 транспортни средства, по отношение на които са налице основателни причини да се счита, че са били използвани, са използвани или могат да бъдат използвани при операции в нарушение на митническото законодателство.
 Член 5
 Предоставяне и съобщаване
 По искане на органа заявител запитаният орган предприема всички необходими мерки, в съответствие с приложимите към него законови разпоредби, с цел да:
 —
 предостави всички документи или
 —
 съобщи всякакви решения,
 които произхождат от органа заявител и попадат в приложното поле на настоящия протокол, на адресати, които пребивават или са установени на територията на запитания орган.
 Исканията за предоставяне на документи или за съобщаване на решения се изготвят в писмен вид на един от официалните езици на запитания орган или на език, приемлив за този орган.
 Член 6
 Форма и съдържание на исканията за помощ
 1. Исканията в съответствие с настоящия протокол се отправят в писмен вид. Те се придружават от документите, необходими за удовлетворяване на искането. При неотложна ситуация могат да се приемат искания, отправени устно, но те трябва незабавно да бъдат потвърдени в писмен вид.
 2. Исканията, отправени в съответствие с параграф 1 от настоящия член, съдържат следната информация:
 а)
 наименованието на органа заявител;
 б)
 исканата мярка;
 в)
 предмета и основанието за отправяне на искането;
 г)
 законовите или подзаконовите разпоредби и другите свързани правни елементи;
 д)
 възможно най-точни и пълни сведения за физическите или юридическите лица, които са обект на разследванията;
 е)
 обобщение на съответните факти и вече проведените разследвания.
 3. Исканията се отправят на език, който е официален за запитания орган, или на език, приемлив за този орган. Това изискване не се прилага за документите, които придружават искането по параграф 1 от настоящия член.
 4. Ако дадено искане не отговаря на гореизложените формални условия, може да бъде поискано то да бъде поправено или допълнено, като междувременно могат да бъдат предприети обезпечителни мерки.
 Член 7
 Изпълнение на исканията
 1. За да изпълни дадено искане за помощ, запитаният орган, при отправено искане от страна на органа заявител, пристъпва към действие в рамките на своята компетентност и налични ресурси, като представя вече притежаваната от него информация, провежда подходящите административни разследвания относно операции, които представляват или се считат от органа заявител за нарушения на митническото законодателство, или организира провеждането на подобни разследвания.
 Запитаният орган или другият компетентен орган, към когото той се обръща за съдействие, провежда административните разследвания както би действал за себе си или по искане на друг орган на същата страна по споразумението.
 Запитаният орган съобщава на органа заявител резултатите от такива административни